b'\n_START_ARTICLE_\nHala\xc5\xa1\n_START_PARAGRAPH_\nOla\xc5\xa1  odnosno Hala\xc5\xa1   (ma\xc4\x91. Kiskunhalas) je grad u jugoisto\xc4\x8dnoj Ma\xc4\x91arskoj._NEWLINE_Prostire se na 227,58 km \xc4\x8detvornih.\n_START_SECTION_\nIme\n_START_PARAGRAPH_\nOla\xc5\xa1 je nekada bio okru\xc5\xbeen jezerima bogatim ribom (ma\xc4\x91. halas), a s obzirom na to da se nalazi u podru\xc4\x8dju Male Kumanije (ma\xc4\x91. Kiskuns\xc3\xa1g), odatle i "kiskun" u nazivu. Hrvatsko ime je nastalo sprezanjem ma\xc4\x91arskog imena radi lak\xc5\xa1eg izgovora hrvatskim govornicima.\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se u regiji Ju\xc5\xbeni Alf\xc3\xb6ld, na 46\xc2\xb025\'55" sjeverne zemljopisne \xc5\xa1irine i 19\xc2\xb029\'18" isto\xc4\x8dne zemljopisne du\xc5\xbeine, 130 km od Budimpe\xc5\xa1te.\n_START_SECTION_\nUpravna organizacija\n_START_PARAGRAPH_\nUpravno je sjedi\xc5\xa1te ola\xc5\xa1ke mikroregije u Ba\xc4\x8dko-ki\xc5\xa1kunskoj \xc5\xbeupaniji. Po\xc5\xa1tanski broj je 6400.\n_START_SECTION_\nPromet\n_START_PARAGRAPH_\nHala\xc5\xa1 se nalazi na \xc5\xbeeljezni\xc4\x8dkoj prometnici, a u sredi\xc5\xa1tu Hala\xc5\xa1a se nalazi \xc5\xbeeljezni\xc4\x8dka postaja.\n_START_SECTION_\nPovijest\n_START_PARAGRAPH_\nPovijesnih tragova ima sve do 800-tih. U Ola\xc5\xa1u i okolici se na\xc5\xa1lo brojne arheolo\xc5\xa1ke artefakte koji su danas izlo\xc5\xbeeni u muzeju J\xc3\xa1nos Thorma. _NEWLINE_Nekoliko je sela postojalo u ovom kraju od 895.._NEWLINE_Prvi pisani dokumenti koji spominju Halas datiraju iz 1347.. Nakon 1596. grad je izgubio dosta stanovnika. U 16. i 17. stolje\xc4\x87u je Ola\xc5\xa1 dobro primio protestantsku reformaciju. Ola\xc5\xa1 je do 1754. bio sredi\xc5\xa1tem cijele regije, a onda je uslijedio pad jer je izgubio svoja prava zbog potpore njegovih gra\xc4\x91ana protestantskom kr\xc5\xa1\xc4\x87anstvu._NEWLINE_Rimokatoli\xc4\x8dka crkva je sagra\xc4\x91ena 1770., a nova prezbiterijanska 1823.. Do 1910. je broj stanovnika dosegao 25 tisu\xc4\x87a.\n_START_SECTION_\nStanovni\xc5\xa1tvo\n_START_PARAGRAPH_\nU Ola\xc5\xa1u \xc5\xbeivi 29.528 stanovnika (2005.).\n_START_SECTION_\n\xc5\xa0port\n_START_PARAGRAPH_\nOla\xc5\xa1 je rodni grad \xc3\x81gnes Sz\xc3\xa1vay, najvi\xc5\xa1e rangirane ma\xc4\x91arske tenisa\xc4\x8dice, osvaja\xc4\x8dice WTA naslova 2007. (svojevremeno i 20. na ljestvici).'